**Martin Gernát** (s. 11. huhtikuuta 1993 Košice, Slovakia) on slovakialainen jääkiekkopuolustaja.

Ura
---

### Seuraura

Gernát on HC Prešovin kasvatti. Hän siirtyi 16-vuotiaana HC Košicen kaudella 2009–2010. Gernát pelasi suurimman osan runkosarjastaan seuran B-nuorissa ja hän sijoittui Slovakian B-juniorisarjan puolustajien pistepörssissä viidenneksi tehoilla 4+24=28. Gernát voitti kauden päätteeksi sarjan mestaruuden. Hän pelasi myös kaksi playoff-ottelua Košicen A-nuorissa, jossa kausi päättyi myös mestaruuteen. Myös kauden 2010–2011 päätteeksi Gernát voitti Slovakian A-juniorisarjan mestaruuden.

Edmonton Oilers varasi Gernátin viidennellä kierroksella 122. pelaajana NHL:n varaustilaisuudessa 2011. Samana kesänä hänet varasi myös WHL-joukkue Edmonton Oil Kings 18. pelaajana CHL:n varaustilaisuudessa. Gernát siirtyi joukkueeseen kaudeksi 2011–2012. Hän oli Oil Kingsin tehokkain puolustaja tehoilla 9+46=55, joilla Gernát voitti koko WHL:n tulokkaiden syöttöpörssin, tulokaspuolustajien pistepörssin ja sijoittui puolustajien pistepörssissä seitsemänneksi. Hän voitti myös joukkueensa sisäisen tehotilaston lukemalla +41. Gernát voitti liigan pudotuspelien puolustajien maalipörssin seitsemällä osumallaan. Hän voitti kauden päätteeksi WHL:n mestaruuden, Ed Chynoweth Cupin.

Salavat Julajev Ufa varasi Gernátin ensimmäisellä kierroksella 19. pelaajana KHL:n varaustilaisuudessa 2012. Kaudella 2012–2013 hän pelasi olkapäävamman vuoksi WHL:n runkosarjassa vain 23 ottelua. Gernát voitti taas liigan pudotuspelien puolustajien maalipörssin kuudella osumallaan. Gernát eteni Oil Kingsin kanssa jälleen WHL:n finaaleihin saakka, mutta mestaruuden vei tällä kertaa kuitenkin Portland Winterhawks otteluvoitoin 4–2.

Huhtikuussa 2013 Gernát teki kolmivuotisen tulokassopimuksen Edmonton Oilersin kanssa. Hän pelasi kauden 2013–2014 suurimmaksi osaksi AHL-joukkue Oklahoma City Baronsissa, jossa tulokaskausi toi 57 runkosarja- ja yhdessä playoff-ottelussa tehot 4+17=21. Gernát pelasi kauden aikana myös kolme ottelua ECHL-joukkue Bakersfield Condorsissa. Kauden 2014–2015 hän pelasi kokonaan Baronsissa. Kauden 2015–2016 Gernát aloitti Oilersin uudessa farmijoukkueessa, AHL:n Bakersfield Condorsissa (ent. Oklahoma City Barons). NHL:n siirtotakarajalla, helmikuun 2016 lopulla Oilers kauppasi hänet ja kesän 2016 neljännen kierroksen varausvuoron Anaheim Ducksiin vaihdossa Patrick Marooniin. Gernát pelasi loppukauden AHL-joukkue San Diego Gullsissa.

Kaudeksi 2016–2017 Gernát siirtyi vuoden mittaisella sopimuksella Tšekin Extraliga-joukkue HC Sparta Prahaan. Hän voitti kauden aikana Mestarien liigan hopeaa.

### Maajoukkueura

Gernát edusti Slovakiaa MM-kilpailuissa vuonna 2017. Yhteensä hän on pelannut 21 A-maaottelua tehopistein 3+4=7. Gernát pelasi myös alle 20-vuotiaiden MM-kilpailuissa vuonna 2012. Vuoden 2013 turnaus häneltä jäi väliin olkapäävamman vuoksi.

Gernát pelasi myös alle 18-vuotiaiden MM-kilpailuissa vuonna 2011. Lisäksi Gernát pelasi myös alle 18-vuotiaiden Ivan Hlinkan muistoturnauksessa vuonna 2010.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | HC Košice | Slovakia U20 | – | – | – | – | – | 2 | 0 | 0 | 0 | 2 |
| 2010–2011 | HC Košice | Slovakia U20 | 28 | 3 | 15 | 18 | 20 | 12 | 3 | 3 | 6 | 10 | U18 | 6 | 0 | 1 | 1 | 2 |
| 2011–2012 | Edmonton Oil Kings | WHL | 60 | 9 | 46 | 55 | 46 | 20 | 7 | 6 | 13 | 8 | JMM | 6 | 1 | 1 | 2 | 2 |
|  | Edmonton Oil Kings | M-Cup | – | – | – | – | – | 4 | 1 | 0 | 1 | 0 |
| 2012–2013 | Edmonton Oil Kings | WHL | 23 | 3 | 10 | 13 | 14 | 22 | 6 | 11 | 17 | 6 |
| 2013–2014 | Oklahoma City Barons | AHL | 57 | 4 | 17 | 21 | 26 | 1 | 0 | 0 | 0 | 0 |
|  | Bakersfield Condors | ECHL | 3 | 0 | 1 | 1 | 6 | – | – | – | – | – |
| 2014–2015 | Oklahoma City Barons | AHL | 54 | 1 | 8 | 9 | 32 | – | – | – | – | – |
| 2015–2016 | Bakersfield Condors | AHL | 22 | 0 | 3 | 3 | 14 | – | – | – | – | – |
|  | San Diego Gulls | AHL | 5 | 0 | 0 | 0 | 2 | – | – | – | – | – |
| 2016–2017 | HC Sparta Praha | ČEL | 41 | 3 | 9 | 12 | 28 | 4 | 1 | 1 | 2 | 0 | MM | 7 | 2 | 0 | 2 | 6 |
| 2017–2018 | HC Presov | Slovakia 2 | 3 | 0 | 2 | 2 | 6 | – | – | – | – | – |
|  | HC Košice | SloEL | 2 | 0 | 0 | 0 | 2 | – | – | – | – | – |
|  | Lausanne HC | NLA | 11 | 2 | 2 | 4 | 8 | – | – | – | – | – |
| 2018–2019 | HC Ocelaři Třinec | ČEL | 48 | 8 | 12 | 20 | 52 | 13 | 0 | 5 | 5 | 16 |
| 2019–2020 | HC Ocelaři Třinec | ČEL | 50 | 6 | 28 | 34 | 36 | – | – | – | – | – |
| 2020–2021 | HC Ocelaři Třinec | ČEL | 50 | 13 | 28 | 41 | 28 | 16 | 1 | 6 | 7 | 14 | MM | 8 | 1 | 1 | 2 | 2 |
| 2021–2022 | Lausanne HC | NLA | 46 | 13 | 16 | 29 | 24 | 8 | 4 | 1 | 5 | 9 | OQ | 3 | 1 | 2 | 3 | 0 |
|  |  |  |  |  |  |  |  |  |  |  |  |  | OK | 7 | 0 | 2 | 2 | 4 |
| 2022–2023 | Lausanne HC | NLA | 46 | 8 | 19 | 27 | 55 | – | – | – | – | – |
| 4 kautta | yhteensä | ČEL | 189 | 30 | 77 | 107 | 144 | 33 | 2 | 12 | 14 | 30 |
| 3 kautta | yhteensä | AHL | 138 | 5 | 28 | 33 | 74 | 1 | 0 | 0 | 0 | 0 |
| 3 kautta | yhteensä | NLA | 103 | 23 | 37 | 60 | 87 | 9 | 4 | 1 | 5 | 9 |

Lähteet
-------

* Martin Gernát The Internet Hockey Databasessa (englanniksi)
* Martin Gernát *Elite Prospects*. Everysport Media Group AB.  (englanniksi)

### Viitteet

1. ↑  Martin Gernat *Jatkoaika.com*. Jatkoaika r.y. Viitattu 26.7.2017.
2. 1 2 3 4  Martin Gernát *Elite Prospects*. Everysport Media Group AB.  (englanniksi)
3. ↑  Martin Gernát The Internet Hockey Databasessa (englanniksi)
4. 1 2 3  Dittrick, Ryan: Martin Gernat signs three-year entry-level contract with Oilers  20.4.2013. EDMONTON:  Edmonton Oilers. Viitattu 26.7.2017. (englanniksi)
5. ↑  Ducks Acquire Gernat and 2016 Fourth-Round Pick from Edmonton in Exchange for Maroon  1.3.2016. Anaheim Ducks. Viitattu 26.7.2017. (englanniksi)
6. ↑  Oilers hankki Ducksin voimahyökkääjän *Jatkoaika.com*.  1.3.2016. Jatkoaika r.y. Viitattu 26.7.2017.
7. ↑  Přichází slovenský obránce Martin Gernát *hcsparta.cz*.  25.5.2016. HC Sparta Praha a.s. & eSports.cz, s.r.o. Viitattu 26.7.2017. (tšekiksi)